ΜΙΑ ΣΕΙΡΑ ΤΟΥ NETFLIX
Το φαινόμενο της πεταλούδας.
Λέγεται ότι το απαλό χτύπημα των φτερών ενός μόνο εντόμου
προκαλεί μια σειρά γεγονότων,
επηρεάζοντας εντέλει κάποιο συμβάν στην άλλη άκρη της Γης,
συσσωρεύοντας αρκετό άνεμο για πρόκληση ανεμοστρόβιλου.
Λίγο παρατραβηγμένο; Πιθανώς.
Αντί όμως για μία πεταλούδα,
σκεφτείτε τις συνέπειες μερικών δισεκατομμυρίων.
Και αντί για πεταλούδες,
φανταστείτε ότι είναι οι συνέπειες δύο δις ανθρώπων
που ανεβάζουν τα επίπεδα CO2 στην ατμόσφαιρα
εδώ και εκατοντάδες χρόνια.
Ένα από τα θύματα της αύξησης της θερμοκρασίας της Γης
είναι σε αυτό το μικρό νησιωτικό σύμπλεγμα,
ανοιχτά της βορειοανατολικής ακτής της Αυστραλίας.
Η στάθμη της θάλασσας ανεβαίνει συνεχώς
και οι πλημμύρες πλέον έχουν καλύψει ολόκληρα νησιά.
Παρά την ελάχιστη συμβολή των κατοίκων
στην άνοδο των επιπέδων CO2,
είναι από τους πιο ευάλωτους στις συνέπειες.
Έχουμε την τύχη να μας προσκαλέσουν να εξερευνήσουμε ένα απ' τα νησάκια
και να γνωρίσουμε όσα έχει να προσφέρει.
Από αρχαία κουλτούρα,
μέχρι παρθένες παραλίες
και το καλύτερο ψάρεμα παγκοσμίως.
Ετοιμαστείτε και προσδεθείτε.
Η περιπέτεια…
αρχίζει.
Ξεκινάμε από την καρδιά της Μελβούρνης.
Θα πάρουμε μια πρώτη γεύση του Πορθμού Τόρες
εδώ, στην ενδοχώρα.
Ένα εστιατόριο με αυτόχθονη ιδιοκτήτρια
ονόματι Mabu Mabu.
Σεφ και ιδιοκτήτρια η Νόρνι Μπέρο,
που μεγάλωσε σε ένα από τα νησάκια που θα επισκεφτούμε.
Ήρθαμε να πάρουμε μια γεύση
και να μάθουμε να κάνουμε το διάσημο ψωμί, βασισμένο σε οικογενειακή συνταγή.
-Καλώς ήρθατε. -Καλώς σας βρήκαμε.
-Θα φτιάξουμε "ντάμπερ" σήμερα. -Ωραία.
Με αυτό το ψωμί μεγάλωσα.
Δεν θα το ψήσουμε κάτω απ' τη γη, έχουμε σύγχρονα μέσα.
-Θα το ψήσουμε όμως παραδοσιακά. -Πάμε.
Θα λερωθούμε τώρα. Θα βάλουμε λίγο αλεύρι στα μπολ.
Λοιπόν.
Θα το κάνουμε και με ψημένη κολοκύθα.
Τη ρίχνετε στο μπολ.
Παίρνετε λιγάκι.
-Μπράβο. Βάλτε δάχτυλα. -Ωραία αίσθηση.
-Θα πατήσουμε… -Ναι.
…την κολοκύθα με το αλεύρι.
Τι σημαίνει "μάμπου";
"Μάμπου μάμπου" θα πει "σερβιρίσου".
-"Σαν στο σπίτι σου". -Ναι.
-Καλή όρεξη. -Καλή όρεξη.
Και ρίχνετε τη ζύμη σας στο αλεύρι που έχετε έξω.
Πιστεύω πολύ στην αγορά απευθείας από αγρότες.
-Ναι. -Όσο μπορώ βγάζω μεσάζοντες.
Το προσωπικό μου είναι αυτόχθονες.
Εγώ δυσκολεύτηκα πολύ όταν ξεκίνησα στον χώρο.
-Είναι ένα πρότζεκτ πάθους. -Ναι.
Και προβάλλω πολλές επιχειρήσεις αυτοχθόνων, μέσω της δικής μου.
Ωραία η δική σου. Ζακ, την πατάς πάρα πολύ.
Άθλια; Εντάξει. Πάντα το παρακάνω.
Μαλακά.
Είμαι νησιώτισσα και χρησιμοποιούμε μπανανόφυλλα.
Ναι!
Θα ζεστάνουμε τα φύλλα.
Θέλουμε να πάρουμε τα έλαια, να βγάλουμε τις γεύσεις.
Είμαστε σε σύγχρονη κουζίνα, αλλά μιμούμαστε
τις μεθόδους που έκαναν ψωμί για χιλιάδες χρόνια.
Το βάζετε πάνω και βλέπετε τα έλαια που βγαίνουν.
-Αμέσως. Δες! -Εδώ μπορείτε να βάλετε τα δικά σας.
Άμεση αλλαγή χρώματος.
Το έλαιο του φύλλου είναι καίριας σημασίας.
Τυλίγει τη ζύμη ενώ ψήνεται.
Θα απλώσουμε το φύλλο.
Τα φύλλα δίνουν στην κρούστα υπέροχη γεύση και συνοχή.
Βάζεις το ψωμί στη μέση. Έτσι.
Και μετά τυλίγουμε.
Και το κάνουμε ένα ωραίο ρολό.
-Ωραία. Καλό είναι; -Δεν είναι άσχημο!
Παραδοσιακά, το ψωμί θα θαβόταν στη γη πάνω σε κάρβουνα,
μα εδώ μπαίνει σε φούρνο.
Και πάλι χειροποίητο, αλλά με μια σύγχρονη πινελιά.
Τέλεια.
Στο μεταξύ θα μάθουμε για τον Πορθμό Τόρες.
Υπάρχει ένα σύμπλεγμα νησιών με πολλές διαλέκτους.
Εμένα λέγεται Μέριαμ Μιρ.
-Μέριαμ Μιρ. -Μέριαμ Μιρ.
-Πολύ καλή προφορά. -Ωραία.
Το "μάμπου μάμπου" είναι από τη γλώσσα των Μέριαμ.
Ωραία.
Το τοτέμ μας είναι μια σαύρα γκέκο,
που τη λέμε "γουάνπουν". Ή ο "μπέιζαμ", δηλαδή καρχαρίας.
Τα τοτέμ είναι η βαθιά πνευματική σύνδεση με κάποια ζώα
και η ευθύνη φροντίδας τους.
Αυτή η προσέγγιση είναι άλλο ένα παράδειγμα
της ομορφιάς της κουλτούρας τους.
-Τι σημαίνουν; -Είναι ιερό ζώο.
Σου λέει αν θα δεχτείς επισκέψεις.
Αν το ακούσεις, είναι ή καλά νέα ή κακά.
Και οι καρχαρίες είναι…
Δεν τους τρώμε.
Αν πάτε σε ένα μαγαζί με φις εν τσιπς
και ζητήσετε αυτό, θα σας δώσουν πάντα καρχαρία.
-Αλήθεια; -Ναι.
-Δεν το ήξερα αυτό. -Ναι.
Μελέτες έχουν αποκαλύψει ότι το φις εν τσιπς στην Αυστραλία
είναι συνήθως από καρχαρία.
Και λόγω πρακτικών ετικέτας,
το είδος που σερβίρεται ίσως απειλείται με εξαφάνιση.
Καλύτερα να τρώμε μόνο τα τσιπς εδώ.
Αν θέλετε να φάτε κάτι χωρίς καρχαρία,
θα πρέπει να ζητήσετε τα άλλα ψάρια που έχουν σε προσφορά.
Χαίρομαι που το μαθαίνω.
Ναι. Δεν είναι καλό.
Κακώς. Αγαπώ τους καρχαρίες.
Είναι κομμάτι της κουλτούρας μας. Τρεφόμαστε από τον ωκεανό.
Δεν υπεραλιεύεις, θα γυρίσεις να ξαναψαρέψεις.
Είναι ένας κύκλος ζωής η ζωή εκεί.
Είμαστε πολυπολιτισμικοί, δεν μισούμε κανέναν.
Ξέρουμε να συνυπάρχουμε με όλους.
-Θα πάμε στον Πορθμό Τόρες. -Ναι.
Ανυπομονώ.
Και με έναν τέτοιο χώρο, ανυπομονώ ακόμα περισσότερο.
Τα τατουάζ σου δείχνουν ντόπια μπαχαρικά;
Ναι, έχω μια αλμυρή και μια γλυκιά μεριά.
-Έχω μια αλμυρή και μια γλυκιά. -Δεν εκπλήσσομαι. Φοβερό.
Μιλάτε είτε στη γλυκιά είτε στην αλμυρή πλευρά μου.
Δεν θα κάνω τατουάζ μέχρι να έχω μια έξυπνη εξήγηση σαν αυτήν.
Τι έχει μέσα αυτό;
Αυτό έχει βούτυρο και χρυσό σιρόπι.
Το χρυσό σιρόπι είναι κάτι σαν το αυστραλιανό σιρόπι.
Είναι όπως η μελάσα.
-Μάλιστα. -Άρα είναι καθαρό ζαχαροκάλαμο.
-Έχετε και φυτικό βούτυρο; -Ναι.
-Ωραία. -Ναι!
-Μόνο φυτικό χρησιμοποιούμε. -Ωραία.
-Δεν χρησιμοποιούμε άλλο είδος. -Τέλεια.
Τρώω μόνο φυτικό βούτυρο, αν και δεν είμαι χορτοφάγος.
Δεν είμαι γιατί
λατρεύω το κρέας, συγγνώμη.
-Και το ψάρι. -Όλα καλά.
Ναι.
Οι νησιώτες δεν μπορούν να 'ναι χορτοφάγοι.
Δεν υπάρχει θέμα.
Αστειεύομαι. Υπάρχουν χορτοφάγοι νησιώτες.
Μένουν εδώ κάτω.
Έφυγαν απ' το νησί.
Έφυγαν…
-Ναι. -Θεέ μου.
Έτσι δουλεύουμε τον Ντάριν.
Δεν υπάρχει λόγος για συγγνώμη.
Αλλά έχουμε πολλούς χορτοφάγους οπαδούς.
Κάνω πολλά πράγματα με γλυκοπατάτα και χρωματιστά λαχανικά.
Δεν θέλω να διακόψω, αλλά μήπως να πάμε να δούμε το "ντάμπερ";
Ναι. Μ' αρέσει.
Ωραία.
Το σκεφτόσουν όλη την ώρα;
-Ακριβώς. "Πότε μπορώ να το πω;" -Όχι!
-Όχι. -"Πότε θα πω την ατάκα;"
Πάντως, το ψωμί μας είναι έτοιμο.
Αυτό ξέρω από φουρνίσματα.
Όταν το μυρίζεις, είναι έτοιμο. Και μυρίζει τέλεια.
Το μυρίζετε ήδη.
Το μπανανόφυλλο.
Όχι άσχημα για πρώτη προσπάθεια.
Ωραία κρούστα έκανε το δικό σου.
-Ναι! -Δες εδώ.
Δεν είναι άσχημο.
Προσπαθώ.
Η φέτα σου.
-Δεν είναι ώρα για δίαιτες. -Ευχαριστώ για την άδεια.
Βουτήξτε το μέσα.
-Τόσο; Κι άλλο; -Τέλεια.
Έτοιμοι; Δοκιμάστε τώρα.
Είναι συγκλονιστικό. Ευχαριστώ.
Το καλύτερο είναι ότι το μοιράζεσαι με άλλους. Έτσι λέω.
-Παραείναι νόστιμο… -Εδώ είμαστε.
Τι λες, Ζακ; Ντάριν;
-Μάμπου μάμπου! -Μάμπου μάμπου!
Ναι!
Ναι, πάρτε ένα κομμάτι.
-Φοβερό. -Ευχαριστώ πάρα πολύ.
Το μόνο πρόβλημα είναι ότι μετά αρχίζετε να μας μοιάζετε.
Δεν έχει συμβεί μόνο του αυτό.
Με τα στομάχια μας πιο γεμάτα,
αφήνουμε την ενδοχώρα για το κύριο μέρος της περιπέτειας.
Τα νησιά του Πορθμού Τόρες.
Θα χρειαστούν μερικές πτήσεις για να φτάσουμε.
Δεν με πειράζει, πετάω συνεχώς, αλλά προτιμώ μεγάλα αεροσκάφη.
Όσο μειώνεται το μέγεθος του αεροσκάφους, το άγχος μου αυξάνεται εκθετικά.
Ευτυχώς δεν μπήκαμε σε μικροσκοπικό αεροπλάνο.
Α, είναι το επόμενο αεροπλάνο.
Τέλεια.
Θεέ μου.
-Εντάξει. -Ευχαριστώ, μαμά.
Έτοιμοι για απογείωση.
Είμαι ασφαλής τώρα.
Αναρωτιέμαι ποιο να είναι το μενού.
Θα ρωτήσω την αεροσυνοδό.
Ξέρω. Δεν υπάρχει αεροσυνοδός.
Θα σπάσω την ένταση πριν απ' την πτήση με ένα αστείο από DC Comics.
Ξέρω ότι υπάρχει μια ομάδα από πολύ δυνατές πολεμίστριες
που ζουν στο νησί.
-Ναι; -Και δεν φεύγουν ποτέ.
Είναι παράξενο, όμως. Δεν φαίνονται με γυμνό μάτι.
Υπάρχει κάτι σαν πύλη, άλλη διάσταση.
-Έχουν γυρίσει ταινία. Ναι. -Ναι;
Είναι Wonder Women;
Άχρηστο θα είναι αυτό το υλικό.
Έχει κανείς άλλος άγχος;
Όχι!
Ναι!
-Ναι. -Φίλε.
Το φτερό δονείται. Εκείνο όχι, αυτό ναι.
Δικέ μου.
Φίλε.
Δες εδώ.
Δεν είναι όλα για το Instagram, Ντάριν.
Τα Νησιά του Πορθμού Τόρες είναι ένα σύμπλεγμα 250 μικροσκοπικών νησιών
ανοιχτά της βόρειας Αυστραλίας, νότια της Παπούας Νέας Γουινέας.
Από τα 250, μόνο 18 νησιά κατοικούνται όντως.
Θα επισκεφτούμε το Μάσιγκ, επίσης γνωστό ως νησί Γιορκ.
Είναι μικροσκοπικό. Λίγο παραπάνω από 1,3 τετραγωνικά χιλιόμετρα γης
ξεπηδούν απ' τα κρυστάλλινα γαλάζια νερά του Πορθμού.
Λίγα απ' τα νησιά έχουν υποδομή για τουρισμό
και η επίσκεψη στο Μάσιγκ χρειάζεται άδεια από το τοπικό συμβούλιο.
Ασφαλώς έχουμε.
Αν δηλαδή φτάσουμε όντως.
Είναι πάντα καλό σημάδι να έχει έναν έλικα το αεροπλάνο.
Αν χρειαστείς ενισχύσεις, δεν υπάρχουν.
Θα προτιμούσα να υπήρχαν δύο έλικες.
Είναι υπέροχο να βλέπεις παρθένα φύση.
Δες εκείνο το νησάκι.
Είναι ευλογία να πηγαίνουμε κάπου που δεν δέχονται τουρίστες.
Κι ελπίζω να αφυπνίσουμε για το τι συμβαίνει σε εκείνους.
Αλλά νιώθω μεγάλη τιμή που ολόκληρο το συνεργείο
έρχεται μαζί μας και μοιραζόμαστε την ιστορία τους.
Δεν το ακούει ο Ντάριν;
Δεν είναι για τις πατάτες.
Τι ήταν αυτό;
Προειδοποίηση;
Επιθετικό μπιπ.
Κακό μπιπ.
Σε εκείνο το νησί πάμε;
-Φίλε. Θεέ μου! -Φίλε!
Όλοι γνέφουν!
-Αλήθεια; -Ναι.
Αυτό είναι…
-Θεέ μου! -Χριστέ μου.
Μπράβο, πιλότε!
Τα καταφέραμε! Είδατε; Δεν υπήρχε λόγος ανησυχίας.
Η ιστορία του Μάσιγκ είναι σύνθετη, όπως θα μάθουμε.
Με την άνοδο στάθμης της θάλασσας, νησιά σαν αυτό μπορεί να αφανιστούν.
Οι άνθρωποι θα χάσουν τα σπίτια και την κουλτούρα τους.
Κύρια βιομηχανία είναι το ψάρεμα.
Ακολουθούν οι δημόσιες θέσεις που ενισχύουν τις υποδομές
για τους 270 ανθρώπους που ζουν εδώ.
Είναι τόσο μικρό που οι μαθητές πάνε σε άλλο νησί
ή στην ενδοχώρα για λύκειο.
Οι περισσότεροι αποφοιτούν και ψάχνουν να ζήσουν αλλού.
Καθώς η κλιματική αλλαγή επηρεάζει τη γη,
οι ντόπιοι περιμένουν από την κυβέρνηση και τον κόσμο να τους σώσει.
Αν οι άνθρωποι εκτοπιστούν, θα χαθεί κι η κληρονομιά τους.
Μια ιστορία άνω των έξι γενεών μπορεί να την πάρει η θάλασσα.
Το μεγαλύτερο τμήμα βρίσκεται σχεδόν τρία μέτρα πάνω απ' τη στάθμη.
Κι όσο ανεβαίνει, λίγο λίγο κάθε χρόνο,
περιοχές που χρησιμοποιούνταν για συγκομιδή ή γεωργία
δεν είναι προσβάσιμες.
Οι γύρω κοινότητες βυθίζονται ήδη.
Οι κάτοικοι έχουν συνδράμει ελάχιστα, ως και καθόλου, στην κλιματική αλλαγή.
Όμως επωμίζονται τις συνέπειες.
Ίσως είναι από τις τελευταίες γενιές που θα ζήσουν εδώ.
Φτάνουμε συγκινημένοι από την πρόσκληση
κι ανυπομονούμε να μάθουμε όσα μπορούμε από αυτούς τους υπέροχους νησιώτες.
Σας καλωσορίζουμε στο νησί μας, το Μάσιγκ.
Είμαστε μέρος του έθνους Κούλκουλγκαλ.
Τιμή μας που είστε εδώ.
-Ευχαριστούμε. -Ευχαριστούμε.
Πιείτε.
Για τη φιλοξενία.
Καλώς ήρθατε.
Είμαι ο Φρέιζερ.
Ζακ, χαίρω πολύ.
Ο Φρέιζερ είναι ο πολιτισμικός μας σύνδεσμος και ξεναγός.
Έχουμε εξάψει το ενδιαφέρον των παιδιών.
Δόξα τω Θεώ.
-Ευχαριστούμε πάρα πολύ. -Σαν στο σπίτι σας.
Έχουμε καταχαρεί που ήρθαμε.
Νιώθω ήδη την ατμόσφαιρα. Αποφορτίζεσαι και χαλαρώνεις.
Τι ωραία! Ήρθε σχεδόν όλο το νησί να μας συναντήσει.
Τι καλοί όλοι τους.
Πεινασμένοι και κουρασμένοι απ' τα ταξίδια,
καθόμαστε με τους πρεσβύτερους για μια ομαδική προσευχή και πίτσα.
Δεν έχω ξανανιώσει πιο οικεία.
Σαν σμίξιμο με συγγενείς που γνωριζόμαστε πρώτη φορά.
Σχεδόν όλοι γνωρίζονται μεταξύ τους και πολλοί είναι συγγενείς.
Είναι μια πολύ μικρή, δεμένη κοινότητα και νιώθεις τον δεσμό μεταξύ τους.
Γνωριστήκαμε όλοι, γελάσαμε, μιλήσαμε
και απολαύσαμε το γεύμα καθώς ο ήλιος έδυε.
Η άνοδος της στάθμης της θάλασσας δεν είναι μόνο εδώ απειλή.
Είναι παγκόσμιο πρόβλημα.
Τι όμως προκαλεί την άνοδο της στάθμης της θάλασσας;
-Χαίρετε. -Γεια σου.
Το είδος μου είναι πολλά χρόνια εδώ.
-Να σου δείξω. -Εντάξει. Στάσου.
Μισώ να πετάω.
Με την όλο και μεγαλύτερη βιομηχανοποίηση,
έχουν αυξηθεί ανησυχητικά τα επίπεδα διοξειδίου του άνθρακα.
Η υψηλή συγκέντρωση αερίων του θερμοκηπίου παγιδεύει τη θερμότητα,
προκαλώντας την αύξηση της μέσης θερμοκρασίας
και, κατά συνέπεια, την άνοδο της στάθμης της θάλασσας.
Το πιο σημαντικό;
Το 55% του παγκόσμιου CO2 παράγεται από τέσσερις μόλις χώρες
και μερικά από αυτά τα νούμερα
είναι λίγο δυσανάλογα με τα ποσοστά του πληθυσμού τους.
Το θέμα είναι ότι οι συνέπειες από αυτές τις χώρες
είναι αισθητές παγκοσμίως
με τη μορφή ακραίου καιρού, απειλούμενης γεωργίας,
ανεβάζοντας τη στάθμη και εγείροντας κι άλλες ανησυχίες.
Με πιάνεις;
Να πάρει.
Μην ξεχνάς, αυτό δεν συνέβη σε μια νύχτα, το ίδιο ισχύει και για τη λύση.
Όντως, αλλά ποτέ δεν είναι πολύ αργά για δράση.
Αν όλοι μειώσουμε τις εκπομπές μας, με κάθε τρόπο,
και απαιτήσουμε αλλαγή από τις κυβερνήσεις,
θα επιβραδύνουμε τις συνέπειες της κλιματικής αλλαγής.
-Ευχαριστώ για τη μεταφορά. -Ψυχραιμία, φίλε. Κι ευχαριστώ.
Πολύ οικείο ακούστηκε αυτό το πουλί.
Το επόμενο πρωινό βιώνουμε την κύρια βιομηχανία εδώ στο Μάσιγκ
και τουριστική δραστηριότητα, το ψάρεμα.
Αλλά όχι οποιοδήποτε. Μιας πολύ δημοφιλούς εξαγωγής.
Στην Αμερική το λένε "lobster", εδώ είναι γνωστός ως "cray".
-Γεια σας. -Γεια.
Αυτός είναι ο Θείος Νεντ κι ο γιος του ο Νεντ.
-Έτοιμοι; -Έτσι λέω.
ΞΑΔΕΛΦΟΣ ΝΕΝΤ ΚΑΤΟΙΚΟΣ ΜΑΣΙΓΚ
-Γεια, "μπάλα". -Γεια.
Και ένας σκύλος.
Δεν νομίζω να πετύχει.
Μακάρι να σε παίρναμε μαζί, αλλά δεν γίνεται.
Θα πρέπει να γυρίσεις πίσω.
Πότε θα βουτήξω να δείξω τις ναυαγοσωστικές μου ικανότητες;
Ρωτήσαμε αν έπρεπε να βοηθήσουμε,
αλλά μας είπαν πως ήταν εντάξει και δεν είχε θέμα.
Έτσι μπράβο.
Το όνομά της, Πρέσιους.
Με την Πρέσιους ασφαλή, έτοιμοι να φύγουμε.
Λατρεύω το ψάρεμα και πάντα ανυπομονώ για νέες εμπειρίες.
Τα νερά είναι κρυστάλλινα και τέλεια.
Η τοπική αλιεία έχει πολύ μικρό αποτύπωμα
και η περιοχή δεν έχει μόλυνση ή υπεραλίευση.
Όχι ακόμα.
Είμαι ξέγνοιαστος ώσπου αντιλαμβάνομαι ότι είμαι σε ζεστό αλμυρό νερό.
Κι όπως μάθαμε πρόσφατα, αν έχει γεύση αλατιού…
Αλμυρό. Θα έχει καρχαρίες.
…υπάρχουν καρχαρίες.
Έχετε δει κανέναν μεγάλο τελευταίως;
Μόνο στην αποβάθρα εκεί.
-Πότε; -Πάνε τρεις βδομάδες.
Νόμιζα ότι θα έλεγες χρόνια.
-Όπου υπάρχει νερό, υπάρχουν… -Καρχαρίες.
-Πάντα καρχαρίες. -Ναι.
Μάλιστα. Έχω ενθουσιαστεί. Πάμε να πιάσουμε αστακούς.
Ναι.
Γρήγορα κι αποτελεσματικά.
Δεν θα σκέφτομαι τους καρχαρίες.
Όπως με τις πτήσεις.
Πρέπει να το βγάλω απ' το μυαλό μου, μέχρι να δω πτερύγιο.
-Έχει αναπνευστήρα; -Χωρίς αναπνευστήρα, "μπάλα".
Είμαστε ελεύθεροι δύτες. Μεγάλα πνευμόνια.
Γράφει η GoPro.
Πάμε, λοιπόν!
Δεν είναι τόσο εύκολη η εύρεση αστακών.
Κρύβονται κάτω από οτιδήποτε, πρέπει να τους κυνηγήσεις.
Θέλει χρόνο και ενέργεια,
κι αυτό μάλλον εξηγεί γιατί είναι τόσο ακριβοί.
Ένας μέσος αστακός εδώ μπορεί να πωληθεί γύρω στα 80 δολάρια.
Και είναι μεγάλοι!
Η αλήθεια είναι πως δεν ανυπομονώ
να σύρω κάποιον έξω από βράχο άμα βρω.
Ο Νεντ είναι επαγγελματίας.
Να 'ναι καλά, αλλιώς θα πνιγόμασταν ή θα λιμοκτονούσαμε
στην προσπάθεια να πιάσουμε.
Πιάνονται δύσκολα.
Είναι δύσκολο.
Πολύ δύσκολο.
Ας δω καλύτερα από το σκάφος πώς γίνεται.
Θες να ξαναβουτήξεις;
Ναι, καλή ιδέα. Απλώς βλέπουμε πώς το κάνουν για να ξέρουμε πώς…
-Ναι. -Ναι.
Προσπαθώ να μάθω, παρατηρώ.
-Όχι ότι κουραστήκαμε. -Είστε γεμάτοι ενέργεια.
Θα μπορούσα να συνεχίσω για τουλάχιστον δύο, τέσσερις ώρες
πριν αρχίσω να κουράζομαι.
Είστε σαν τα ψάρια.
Πρέπει να σας βγάλω τα λέπια.
Σωστά.
Μάλιστα. Διάλειμμα τέλος, μάλλον. Επιστρέφουμε μέσα.
Ο Νεντ εντόπισε λίγους αστακούς κρυμμένους κάτω απ' τα κοράλλια.
Έτοιμος να βάλεις γάντια, Ζακ;
Διάολε! Είναι μεγάλος!
Ζακ, έχεις γάντια; Βάλε γάντια και στα δύο χέρια.
Είναι μεγάλος.
Τεράστιος.
Είναι μεγάλος και βαρύς.
Τι έχεις εκεί, Ζακ;
Μου έχει ανατεθεί να τον πάω στο σκάφος.
Σαν προσωποκολλητής από το Alien.
Και μάλλον εξίσου επικίνδυνος αν βγει απ' το δίχτυ.
Ευχαριστούμε, αδελφέ. Απίστευτο.
-Δόξα τω Θεώ. -Πανέμορφο ζώο.
-Μπράβο. Είχε πολλή πλάκα. -Ωραίος.
Βγήκαμε στον ωκεανό, κυνηγήσαμε αστακούς με ντόπιους,
πιάσαμε έναν γιγάντιο.
Ήταν μια εμπειρία που θα εκτιμώ πάντα.
Μετά κάναμε ένα διάλειμμα να φορτίσουμε μπαταρίες.
-Πώς είσαι; -Ντάριν.
Ο Φρέιζερ μας βρήκε για περπάτημα.
Θα σας ξεναγήσω στην πόλη μας.
Ωραία.
Αυτό είναι το νησί Γιορκ, το Μάσιγκ. Είναι το παραδοσιακό όνομα.
-Μάσιγκ. -Νησί Μάσιγκ.
-Θέλεις να το προφέρεις, Ζακ; -Νησί Μάσιγκ;
Ναι, σωστά. Έτσι λέγεται.
Ανήκουμε στο κεντρικό σύμπλεγμα του Πορθμού Τόρες.
Και ανήκουμε στο έθνος Κούλκουλγκαλ.
"Kulka" σημαίνει αίμα, ξέρετε.
Έχουμε όλοι ίδιο αίμα.
Αυτή είναι η κοινότητα, η φυλή μας, και καμαρώνουμε.
Πόσοι υπάρχουν σε αυτό το νησί;
Είμαστε γύρω στους 250 τώρα.
Υπάρχει μεγάλη μείωση την τελευταία δωδεκαετία.
Πολλοί έχουν φύγει για δουλειά, ψάχνοντας κάποια ευκαιρία νότια.
Το νησί είναι μικροσκοπικό και δεν έχει υποδομές
να στηρίξει τουρισμό μεγάλης κλίμακας.
Αλλά μερικές μικροεπιχειρήσεις προσφέρουν μοναδικές διακοπές
σε πολύ μικρά γκρουπ.
Μπορεί να επεκταθεί; Και σε τι βαθμό;
Ίσως υπάρχουν βιώσιμες οικονομικές ευκαιρίες.
Θα μπορούσαν να ενισχύσουν την πολιτισμική πλευρά του τουρισμού,
όπως στην παραλία Κούγια;
Μπράβο. Κέντρο.
Όταν είσαι από εδώ και ξέρεις τις προκλήσεις, ποιες είναι οι επιλογές;
Πώς χρησιμοποιούμε τον τουρισμό και τον οικοτουρισμό
για να περάσουμε ένα μήνυμα, αλλά και να πουλήσουμε προϊόν;
Δεν το εκμεταλλευόμαστε, το χρησιμοποιούμε για να πούμε μια ιστορία
για τις δυσκολίες που έχουμε,
βγάζοντας όμως το ψωμί μας.
Και δίνοντας ευκαιρίες σε νεότερες γενιές να νοιαστούν
και να ζήσουν έτσι επίσης.
Είναι ξεκάθαρα από τα πιο όμορφα μέρη που έχω πάει.
Και είναι αστείο. Νομίζω ότι το είπες νωρίτερα.
Οι ίδιοι οι Αυστραλοί δεν ξέρουν την ιστορία σας.
Θα έλεγα ότι ένα 90% δεν ξέρει πολλά για τον Πορθμό Τόρες.
Και είναι ειρωνεία τον 21o αιώνα,
γιατί δεν είναι απλώς η ιστορία μας, είναι της Αυστραλίας.
Οι Αυστραλοί μιλάνε για το κλίμα, πώς θα κάνουν τη διαφορά.
Είναι μια αρχή εδώ.
Οι άνθρωποι εδώ είναι σε δεινή θέση.
Πώς κάνεις όλους να καταλάβουν τα δεινά μιας κοινότητας
που οι ζωές της επηρεάζονται αρνητικά από τον υπόλοιπο κόσμο;
Αυτή η γη μετά βίας εμφανίζεται στον χάρτη.
Ελάχιστοι θα πατήσουν το πόδι τους εδώ.
Και μάλλον δεν θα γίνει ποτέ τουριστικός πόλος έλξης,
όμως το μήνυμά τους αξίζει να ακουστεί.
Ο κόσμος ζει τη ζωή του, αλλά δεν καταλαβαίνει τις συνέπειες.
Δεν είναι κάτι απτό, που μπορούν να δουν.
Αν ζεις σε μια μεγάλη πόλη, δεν βλέπεις τη διάβρωση.
Αν είσαι σε τσιμεντένια ζούγκλα, στην εμπορική συνοικία CBD
ή μένεις σε κάποιο διαμέρισμα,
δεν υπάρχει κάτι κακό σε αυτό, μια χαρά.
Ο κόσμος όμως πρέπει να καταλάβει τις συνέπειες κάποιων επιλογών
σε ευάλωτα μέρη.
Εννοείται.
Είναι πολύ σημαντικό να καταλάβει ο κόσμος
ότι συνδεόμαστε…
Πρέπει να υπάρξει σύνδεση με έναν πολύ ανθρώπινο τρόπο.
Θα πρέπει οι άνθρωποι να δουν για να καταλάβουν.
"Είναι επιλογή μου αυτό, έτσι επηρεάζει κόσμο που με νοιάζει,
αλλά δεν ξέρω".
-Ναι. -Είστε σε μοναδική θέση εδώ.
Ένα ανεξερεύνητο μέρος, ο κόσμος δεν το γνωρίζει ακόμα.
Είναι πανέμορφα.
Ένα εκπληκτικό νησί. Έχει τόσα να προσφέρει.
Επιπλέον, οι καλές προθέσεις, το να έρχονται για τους σωστούς λόγους,
το να εξηγείται και να δείχνεται ο περιβαλλοντικός αντίκτυπος.
"Δείτε τι συμβαίνει στο νησί μας". Είναι πραγματικά καλή ιδέα.
Ο Φρέιζερ μας πάει στο παντοπωλείο. Υπάρχουν μόνο δύο στο νησί.
Αν δεν το πουλάνε, δεν το χρειάζεσαι. Και δεν θα το βρεις αλλού.
Το βραδινό μου θα είναι η ψαριά μας, οπότε ο Ντάριν ψάχνει λαχανικά.
Θα ψήσουμε απόψε, σωστά;
Ναι, θα μαγειρέψουμε σε φωτιά στην παραλία.
-Ωραία. -Θες να πάρεις πράγματα;
-Λαχανικά, Ντάριν; -Σίγουρα.
Δεν μπορώ να πω όχι σε μπανάνες.
Όλα έρχονται μια φορά τη βδομάδα.
Τα μαγαζιά επιδοτούνται από μη κερδοσκοπική
σχεδιασμένη να παρέχει αγαθά σε απομακρυσμένες περιοχές.
Ο Ντάριν βρήκε ό,τι χρειάζεται.
-Πιστωτική. -Ευχαριστώ.
-Ευχαριστούμε. -Παρακαλώ.
Ασφαλώς, ο Μιτς βρήκε σνακ. Να μοιραστεί με το συνεργείο σαφώς.
-Είναι πανευτυχής τώρα. -Το αγόρι του τζίντζερ.
-Αυτή είναι όλη μας η αλιεία. -Πόσοι ψαρεύουν στο νησί;
Πολλά απ' τα αγόρια ασχολούνται. Καμιά εικοσαριά αγόρια.
Ναι.
Είναι υπέροχα!
Φτάνεις περπατώντας στο νησί.
-Φτάνεις περπατώντας; -Σε εκείνα εκεί.
Ασχέτως πώς θα είναι το νησί σε εκατοντάδες χρόνια,
οι άνθρωποι του Μάσιγκ ψάχνουν βιώσιμες λύσεις για σήμερα.
Πρέπει να αξιοποιήσουμε την ασφάλεια των τροφίμων.
Η ενέργεια, η υγεία και η συνδεσιμότητα είναι κομβικής σημασίας.
Χρειαζόμαστε τις δικλείδες μας σε αυτό το μέρος του κόσμου.
Αν δεν τεθούν αυτά τα ερωτήματα,
θα πρέπει να ετοιμαστούμε για ένα τεράστιο σοκ.
Όλα συμβαίνουν ταυτοχρόνως σε έναν ελεγχόμενο πληθυσμό.
Στις πόλεις όλοι εστιάζουν σε ένα πράγμα.
Υπάρχει μεγάλη μόλυνση και ενεργειακά προβλήματα.
Αλλά εδώ όλα χτυπάνε μαζεμένα.
-Ακριβώς, ναι. -Ναι.
Είναι η επιτομή όλων των άλλων πραγμάτων,
που έχουν φτάσει στον πυρήνα,
και βλέπεις σε πραγματικό χρόνο πώς όλα αυτά τα πράγματα
συγκλίνουν ταυτόχρονα.
Ναι.
Όσο οι κάτοικοι του Μάσιγκ ψάχνουν τρόπους επέκτασης της οικονομίας,
η προοπτική περισσότερου ψαρέματος και τουρισμού
προσφέρει περισσότερες πιθανότητες, αρκεί να είναι βιώσιμη.
-Γεια σου. -Δείτε. Η Πρέσιους γύρισε.
Ίσως χάσαμε μόνιμα τον Ντάριν.
Αυτό το μέρος είναι παράδεισος.
Τα νερά είναι δελεαστικά και κρυστάλλινα.
Για την ακρίβεια, το καλύτερο σημείο για να κάνουμε ένα διάλειμμα.
Μιλάμε για κολύμπι σκύλου ολυμπιακού επιπέδου.
Όσο απολαμβάνουμε το νερό, αναρωτιέμαι
πόσες ακόμα γενιές θα είναι πάνω απ' τη στάθμη της θάλασσας.
Ίσως ο κόσμος μπορεί να αλλάξει. Ίσως δεν είναι πολύ αργά.
Γιατί αυτό το μικρό σημείο στη Γη
δεν μπορεί να γίνει καλύτερο.
Ο ήλιος αρχίζει να δύει κι η μέρα φτάνει στο τέλος της.
Ώρα να γιορτάσουμε στην παραλία με τους νέους μας φίλους.
Κυρίως πιάτο, ο τεράστιος αστακός που βρήκαμε νωρίτερα.
Είθισται τα αγόρια να συνεχίζουν τον παραδοσιακό χορό.
Κι είναι σημαντικό κάθε γενιά να περνά τέτοιες παραδόσεις στην επόμενη,
ώστε η κουλτούρα να επιβιώνει πάντα.
Μουσική, χορός, φαγητό.
Μάλλον οι εορτασμοί δεν διαφέρουν πολύ όπου και να πας.
Τώρα μένει ένα πράγμα μόνο.
Να βεβαιωθούμε ότι έχουμε καθαρούς φακούς. Γεια, Μιτς.
Τώρα μπορεί να αρχίσει το πάρτι.
Καλησπέρα. Αυτός είναι ο θείος μου. Ο θείος Μάικ.
Χαίρω πολύ. Είμαι ο Ζακ.
-Χάρηκα. -Είμαι ο Ντάριν, χάρηκα.
Χαίρομαι που σας γνωρίζω.
Ευχαριστούμε για τη φιλοξενία.
Τα αγόρια θα κάνουν έναν χορό
και ο θείος Μάικ θα εξηγήσει τη σπουδαιότητά του.
Είναι ένας χορός με αστέρια.
Τα αστέρια είναι μέρος της κουλτούρας μας
γιατί είμαστε άνθρωποι της ναυσιπλοΐας, ζούμε απ' τη θάλασσα
και έχουμε το αστέρι για πλοηγό τη νύχτα.
Είναι πολύ σημαντικό για εμάς.
-Κάποτε κάνατε εσείς τον χορό. -Ναι. Κι ο Φρέιζερ.
Είναι παρόμοια η χορογραφία;
Ναι, αυτοί τη διδάσκουν.
Μάλιστα. Από γενιά σε γενιά.
-Ανυπομονούμε και ευχαριστούμε. -Εμείς.
Ως κουλτούρα άρρηκτα συνδεδεμένη με τη θάλασσα,
έχουν και βαθιά σύνδεση με τα αστέρια.
Παρακολουθήστε τα χέρια.
Θα δείτε ότι κρατούν αναπαραστάσεις των αστεριών στον ουρανό.
Η κουλτούρα τους διατηρείται μέσω τραγουδιού και χορού
και περνάει από τη μια γενιά στην άλλη,
σαν προφορική ιστορία μυθολογίας και θρύλων.
Τι ωραία.
Μπράβο, παιδιά.
Πολύ καλοί.
Είσαι κορυφαίος, φιλαράκο.
Χάρηκα. Είστε πολύ καλοί.
Τέλος το σόου.
Ώρα για δείπνο.
Αυτός είναι ο Μάικ, ο σεφ μας απόψε.
Μαγειρεύει τον αστακό στη φωτιά σχεδόν όπως γινόταν
επί χιλιάδες χρόνια στο νησί.
Το φοβερό στο πώς μαγειρεύουν τους αστακούς και τα ψάρια
είναι η απουσία προετοιμασίας.
Βγαίνουν απ' τον ωκεανό και ψήνονται σε ανοιχτή φωτιά,
όσο πιο φυσικά γίνεται.
Ανυπομονώ να τον γευτώ.
-Πώς είσαι, Μάικλ; -Πώς είστε;
-Μάικι, ο Ντάριν κι ο Ζακ. -Χάρηκα.
Ο υπέροχος αστακός που πιάσατε. Και τα ψάρια.
Φοβερός; Πώς θα τον μαγειρέψεις;
Απλώς θα τον βάλουμε στη φωτιά.
Βάζουμε μια σχάρα.
Και βάζουμε τα ψάρια πάνω.
-Αυτόν πιάσατε πρώτο; -Φαίνεται μεγαλύτερος τώρα.
-Νομίζω ότι το 'χει. -Μη χειρότερα.
Εντάξει.
-Για δείτε. -Χριστέ μου.
Είναι πανέμορφοι.
-Εντυπωσιακοί. -Λογικά θα πωλούνταν 80 δολάρια.
Αυτό θα πει τσιμπούσι.
-Ναι. -Ναι.
Θα δοκιμάσετε;
Ξεκινάμε με ένα ορεκτικό που επίσης πιάσαμε νωρίτερα,
μια ντόπια αγριόσαλπα, ένα ωραίο λευκό ψάρι.
Φρεσκότατο.
Φρεσκοψημένη.
Δεν έχω ξαναφάει. Είναι τέλειο.
Είναι ωραίο να ξέρεις την προέλευση, ότι δεν είναι εμπορικής αλιείας.
Μιλάμε για πλήρη βιωσιμότητα.
Θέλει άλλος να δοκιμάσει;
Πού είναι ο Μιτς;
Το ξέρετε ότι θέλουν.
Πιο κοντά είναι ο Κόρι.
Δεν θέλω να διακόψω τη ροή της σκηνής, οπότε τσιμπάω λίγο ακόμα.
Θεέ μου. Πόσο νόστιμο!
Και τώρα το κυρίως πιάτο.
Η λεία της σημερινής μας βουτιάς, ο αστακός.
Και δεν απογοητεύει. Μην ξεχνάτε, είναι απλώς αστακοί.
Δηλαδή όχι απλοί αστακοί. Μεγάλοι, όμορφοι, τρυφεροί αστακοί.
Ψητά καρκινοειδή, όπως τα δίνει η φύση.
Θεέ μου.
Καθημερινό φαγητό για μας.
Φίλε μου!
Απίστευτο.
Δεν θέλω να σας κάνω να ζηλέψετε.
Δες εδώ, δες πόσο κρέας έχει πάνω.
Ναι.
Εξαιρετική υφή, με την τέλεια ποσότητα σάρκας
και όση άλμη χρειαζόταν από το αλμυρό νερό που ζούσε.
Γεύεσαι τη φρεσκάδα του καθαρού ωκεανού σε κάθε μπουκιά.
Μην ξεχάσουμε τον Ντάριν.
Πώς είναι τα λαχανικά;
Θα φάει παραδοσιακούς βολβούς,
ένα λαχανικό παρόμοιο με γλυκοπατάτα ή πατάτα.
Τι λες;
Και μερικά άλλα λαχανικά που πήρε νωρίτερα απ' το μαγαζί.
Ναι, φιλαράκο.
Ωραία φαίνονται.
Δείτε.
Πάντα εκτιμώ την αφοσίωση και τον ενθουσιασμό του
για τις φυτικές απολαύσεις της ζωής.
Και του αναγνωρίζω που εμμένει στις πεποιθήσεις του.
Σχεδόν ποτέ δεν παρεκκλίνει.
Δεν είναι διαγωνισμός καλύτερου πιάτου.
Καλά, είναι. Κι εγώ κερδίζω.
Αυτό σίγουρα κερδίζει.
Αυτή ήταν μια τέλεια μέρα.
Είμαστε ευγνώμονες για όσους γνωρίσαμε εδώ
και εκτιμούμε τη θερμή τους φιλοξενία.
Μάικ, να 'σαι καλά.
-Ευχαριστώ. -Τίποτα, αδερφέ.
Να 'σαι καλά.
Κάνατε κατάδυση…
Ήμουν εδώ να σας μαγειρέψω. Ελπίζω να το απολαύσατε.
-Ευχαριστούμε. -Τίποτα.
-Να 'σαι καλά. Ευχαριστούμε. -Χαρά μου.
-Σ' αγαπώ, αδερφέ, να 'σαι καλά. -Κι εγώ, παιδιά.
Το ότι μοιραστήκαμε μια μέρα της ζωής εδώ στο Μάσιγκ
ήταν μια μοναδική ευκαιρία.
Καμιά φορά οι άνθρωποι απλώς θέλουν να πουν την ιστορία τους.
Και δεν θέλουν μια απάντηση από εσένα. Μόνο να ακούσεις.
Δεν υπάρχει εύκολη απάντηση εδώ. Ίσως δεν υπάρχει καθόλου απάντηση.
Όσο ανεβαίνει η θερμοκρασία της Γης,
μια μέρα, αυτό το μικρό νησί ίσως το καταπιεί ο ωκεανός.
Οι άνθρωποι θα αναγκαστούν να ξεκινήσουν μια νέα ζωή αλλού.
Παρόλο που τα σπίτια τους ίσως τα παρασύρει η θάλασσα,
οι ιστορίες τους,
η μουσική τους, οι χοροί τους και τα γέλια τους,
αυτά ελπίζω να συνεχίσουν να περνάνε στις επόμενες γενιές.
Δεν το είχα σκεφτεί ποτέ, αλλά όπως μοιραζόμαστε τη Γη,
μοιραζόμαστε και τα αστέρια.
Ίσως όταν ξανακοιτάξετε τον νυχτερινό ουρανό
και τα αστέρια που αιωρούνται,
θυμηθείτε τη σύνδεση με όλους τους ανθρώπους τόσο μακριά από εσάς.
Όπου κι αν είναι.
Η ομάδα της εκπομπής αναγνωρίζει τους αυτόχθονες.
Τιμούν τις παραδόσεις και την κουλτούρα των Αβορίγινων
και των νησιωτών του Πορθμού Τόρες.
Υποτιτλισμός: Μαριάννα Αγάλου